alexandrainst/scandi-wiki huggingface dataset:
Øivind Fjeld-Solberg

Øivind Fjeld-Solberg (født 1976) er en norsk psykolog og seniorforsker som har vært ansatt ved Folkehelseinstituttet (FHI) og Nasjonalt kunnskapssenter om vold og traumatisk stress (NKVTS). Han forsker på psykologiske ettervirkninger av krig, terror og tvungen migrasjon og på kognitive mekanismer i posttraumatisk stresslidelse (PTSD). Fjeld-Solberg arbeider som seniorrådgiver i Kirkens Nødhjelp (KN) der han leder globale evalueringer av KNs humanitære arbeid i felt.

Han er utdannet ved Psykologisk institutt ved Universitetet i Oslo og arbeidet deretter som forsker ved Folkehelseinstituttet. I 2012 tok han doktorgrad i psykologi ved Universitetet i Oslo med avhandlingen Trajectories of Maternal Mental Health. Han ble deretter seniorforsker ved NKVTS. 

I 2016 mottok han Hjernekraftprisen fra Forskerforbundet.

Referanser

Norske psykologer
Personer tilknyttet Folkehelseinstituttet
Personer tilknyttet Nasjonalt kunnskapssenter om vold og traumatisk stress
Ole Thorkelsens vei

Ole Thorkelsens vei (1-21, 2-14) er en vei på Vesterntangen i Ringerike.

Ole Thorkelsens vei er en del av Fylkesvei 2860, og er del delen av fylkesveien som går mellom Vesterngata og Vesternbakken. Sideveier er Nansenveien, Bjørnsons vei og Støalandet, og i overgangen Ole Thorkelsens vei / Vesternbakken er det avkjøring til Oddliveien. Veien ligger cirka 76 meter over havet midtveis, ved avkjøringen til Bjørnsons vei.

Veien er oppkalt etter Ole Thorkelsen, som var tidligere Hønefoss kommunes første ordfører. Veien fikk sitt nåværende navn i 1923.

Bildegalleri

Se også 
 Gater i Hønefoss

Referanser

Eksterne lenker 
 

Veier i Ringerike
Trygve Karlsen

Trygve Karlsen (født 1940 på Kolvereid) er en norsk elektroingeniør, uteksaminert fra elektroteknisk avdeling ved NTH (nå NTNU) i 1965. Han jobbet i en rekke utvalg med fokus på likestilling ved Universitetet i Trondheim. I perioden 1989-91 var han leder for hovedstyret i Norsk Jernbaneklubb. I 1997-2003 var han visepresident i Norsk Filatelistforbund.

Norske ingeniører
Norske foreningspersoner
Personer fra Nærøysund kommune
Joseph Hilarius Eckhel

Joseph Hilarius Eckhel (født 13. januar 1737, død 16. mai 1798) var en østerriksk jesuitt og numismatiker.

Eckhel var medlem av jesuittordenen, fra 1774 sjef for antikk avdelingen til det keiserlige myntverket i Wien. Eckhels fremste verk er Doctrina numorum veterum (8 bind, 1792-98), der et virkelige grunnlag ble lagt for studiet av antikk numismatikk. Eckhel kan ved dette betegnes som en av den vitenskapliga numismatikkens grunnleggere.

Referanser

Kilder 
 Svensk uppslagsbok. Malmö 1931.

Eksterne lenker 
 

Numismatikere
Personer fra Bezirk Baden
Alexander Vustin

Alexander Kuzmich Vustin, også Voustin eller Wustin (russisk: Алекса́ндр Кузьми́ч Ву́стин, Aleksandr Kuzmikh Vostin, født 24. april 1943 i Moskva, død 19. april 2020 samme sted) var en russisk komponist.

Liv og virke
Vustin studerte komposisjon først med Grigory Frid på en regional musikkskole, og senere med Vladimir Ferè ved Moskvakonservatoriet.
Hans karriere begynte i 1962. Eksamen fra konservatoriet fikk han i 1969.

Mellom 1969 og 1974 var Vustin musikkredaktør ved USSR Radio. Fra 1974 var han redaktør ved forlagshuset Kompozitor. Hans mest kjente opera var The Devil in Love, som bygger et verk ved samme navn av Jacques Cazotte. Verdenspremieren fran sted på Stanislavski og Nemirovitsj-Dantsjenko-teateret den 15. februar 2019, dirigert av Vladimir Jurowski.

Alexander Vustin fremføres ofte på større musikkfestivaler, som «Kremerata Musica», «Tage für Neue Musik» (Zürich), «Holland Festival», «14, Musik Biennale Berlin», «Presènce 93» (Paris), «Melos-Ethos» (Bratislava), «Maraton Soudobe Hudby» (Praha), «Donaueschinger Musiktage and Deutsche Kammerphilarmonie», «Kammermusikfest Lockenhaus» (Østerrike, «Moscow Forum», og «Moscow Autumn» (Russia). Blant dirigenter som har dirigert hans musikk kan nevnes Vladimir Jurowski, Reinbert de Leeuw, Lev Markiz, Eri Klas, Igor Dronov, Alexander Lazarev, Vitaly Kataev, Gidon Kremer, Martyn Brabbins og Cristoph Hagel. Musikkensemblene omfatter blant annet Kremerata Baltica, Amsterdam Wind Orchestra, Schönberg Ensemble, Radio Philharmonic Orchestra og Nieuw Sinfonietta Amsterdam), Mark Pekasky Percussion Ensemble, Studio New Music, Ensemble of Soloists of the Bolshoi Theatre, Moscow Contemporary Music Ensemble og BBC Symphony Orchestra.

Alexander Vustin døde 19. april 2020 av lungebetennelse, i en alder av 76 år, sykdommen var preget av at han var smittet av covid-19.

Referanser

Eksterne lenker 
 
 
 
  About the opera Boosey & Hawkes
  Vustin's works from Boosey & Hawkes

Russiske komponister
Personer fra Moskva
Dødsfall relatert til covid-19 i Russland
Blåbrebu

Blåbrebu er en turisthytte i tidligere Flora kommune, dagens Kinn kommune i Vestland fylke. Hytten ble oppført i 1985, ligger ca. 800 meter over havet og er en av hyttene i Norge med mest regn. Hytten har 14 sengeplasser, er ubetjent og ligger ved et område med mye hylleformasjoner ved Ålfotbreen. Hytten ligger i Ålfotbreen Landskapsvernområde. Hytten blir drevet av Flora Turlag.

Referanser 

Turisthytter i Vestland
Byggverk i Kinn
Byggverk fullført i 1985
Samferdsel i Kinn
Växthus (album)

Växthus er et jazzalbum av Lars Martin Vik, utgitt på AIM records i 2007. Växthus er også navnet på bandet som medvirket på platen. Disse er Lars Martin Vik, bass, Audun Borrmann, gitar, Gunvald Hagen, piano, Terje Engen, trommer. I tillegg medvirker Eivind Lønning på enkeltspor. Tidligere medlemmer i Växthus er Jonas Howden Sjøvaag, trommer, og Andreas Ulvo Langnes, piano.

Referanser

Kilder 
 Rockipedia

Norske jazzalbum
Musikkalbum fra 2007
Facundo Pellistri

Facundo Pellistri Rebollo (født 20. desember 2001) er en uruguayansk fotballspiller som spiller for den engelske klubben Manchester United.

Landslaget 
Han ble tatt ut i s tropp til VM i fotball 2022 i Qatar.

Referanser

Eksterne lenker 
 

Uruguayanske fotballspillere
Spillere i Fotball-VM 2022
Fotballspillere for CA Peñarol
Fotballspillere for Manchester United FC
Fotballspillere for Deportivo Alavés
Sandøy (øytype)

For den tidligere kommunen Sandøy, se Sandøy

En sandøy er en øy som i all hovedsak består av sand. Fraser Island, Australia, regnes som verdens største sandøy. Andre store sandøyer er Moreton Island, North Stradbroke Island og Bribie Island.

Referanser

Øyer
Frøken Chic

Frøken Chic er en svensk filmkomedie fra 1959, i regi av Hasse Ekman. Hovedrollene spilles av Sickan Carlsson og Hasse Ekman.

Rolleliste (i utvalg) 
Sickan Carlsson – Isabella Linder 
Hasse Ekman – Buster Carell 
Meg Westergren – Margareta «Baby» Langenhielm 
Herman Ahlsell – disponent Krister van Boren 
Sif Ruud – frøken Trimling 
Hjördis Petterson – Rita Rang, krimforfatter, Isabellas tante  
Sigge Fürst – Hagenius, amanuens
Stig Järrel – docent Urbàhn 
Yngve Gamlin – professor Gårdvar
Elsa Carlsson – Margit van Boren, grevinna, Kristers mor 
Olof Sandborg – Hugo van Boren, greve, Kristers far 
Carl-Gunnar Wingård – rektor Malte Rylander
Märta Dorff – frøken Söderlund 
Hanny Schedin – fru Brattström 
Gösta Prüzelius – doktor Klewerud

Referanser

Eksterne lenker 

Svenskspråklige filmer
Svenske filmkomedier
Filmer fra 1959
Filmer regissert av Hasse Ekman
Asbøll

Asbøll er et norsk etternavn som har sin opprinnelse på et lite sted sør for Orkanger. Navnet har vært i bruk siden 1600-tallet.

Det er rundt 50-120 folk i Norge med etternavnet, og rundt 20 i utlandet. Av kjente personer kan nevnes Edmund Asbøll, pasientskadeadvokat; Egil Asbøll, skiskytter og Jorunn Wormdahl Asbøll, tidligere ordfører i Orkdal.

Eksterne lenker 
SSB Navn

Etternavn
VM i sommerskiskyting 1999

VM i sommerskiskyting 1999 (verdensmesterskapet i sommerskiskyting) ble arrangert i Minsk i Hviterussland i 1999.

Medaljetabell

Referanser 

VM i sommerskiskyting
Internasjonale mesterskap i Hviterussland
Internasjonale mesterskap i 1999
Sport i Belarus i 1999
Skiskyting i 1999
Skiskyting i Belarus
Sport i Minsk
Pape Gueye

Pape Alassane Gueye (født 24. januar 1999) er en fransk-senegalesisk fotballspiller som spiller for Olympique de Marseille.

Landslaget 
Han ble tatt ut i s tropp til VM i fotball 2022 i Qatar.

Referanser

Eksterne lenker 
 

Franske fotballspillere
Senegalesiske fotballspillere
Spillere i Fotball-VM 2022
Fotballspillere for Le Havre AC
Fotballspillere for Watford FC
Fotballspillere for Olympique de Marseille
VM i sommerskiskyting 2019

VM i sommerskiskyting 2019 (verdensmesterskapet i sommerskiskyting) ble arrangert i Minsk i Hviterussland i 2019.

Medaljetabell

Referanser 

VM i sommerskiskyting
Internasjonale mesterskap i Hviterussland
Internasjonale mesterskap i 2019
Sport i Belarus i 2019
Skiskyting i 2019
Skiskyting i Belarus
Sport i Minsk
Fabian Svegaard Tapia

Fabian Svegaard Tapia er en norsk skuespiller. I 2018 spilte han en av rollene i den norske dansefilmen Battle. Han spiller rollen Anders i NRK's TV-serie Rådebank fra 2020.

Referanser

Eksterne lenker 
 

Norske skuespillere
Vollåstunnelen

Vollåstunnelen er en veitunnel på Europavei 134 i Viken. Tunnelen er en forbindelse mellom Damåsen og Saggrenda i Kongsberg kommune.

Hensikten med tunnelen er blant annet å ha et overordnet veinett for gjennomgangstrafikk, etablere et bedre differensiert veinett til og fra Kongsberg samt å bedre trafikksikkerheten.

Tunnelen er 480 meter lang med ett løp med møtende trafikk. Den ble åpnet 3. juli 2020.

Veitunneler i Viken
Veier i Kongsberg
Tunneler åpnet i 2020
Tunneler på E134
Borre (kommune)

Borre er en tidligere by og kommune i Vestfold. Kommunen ble opprettet i 1837 på grunnlag av Borre og Nykirke sokn. I 1858 ble gården Horten og området til Karljohansvern skilt ut fra Borre formannskapsdistrikt som et eget ladested med navnet Horten. I 1965 gikk byen Åsgårdstrand inn i Borre kommune. Den 1. januar 1988 ble Borre herredskommune slått sammen med bykommunen Horten til nye Borre kommune, som et resultat av kommunesammenslåing fra staten. Borre fikk også bystatus som et resultat av sammenslåingen med Horten. Kommunen endret senere navnet ved kommuneavstemming i 2002 til Horten kommune, etter en navnestrid som hadde pågått i 14 år. Borre hadde ved kommuneendringen et areal på 69 km² og en befolkning på 24 272 innbyggere.

Borre kommune grenset til: i nordvest Våle (dagens Tønsberg og Holmestrand), i vest Våle (dagens Tønsberg), i sør Tønsberg (Sem fram til sammenslåing med Tønsberg i 1988) og Åsgårdstrand (fram til sammenslåing med Borre i 1965), i øst Moss og i nordøst Hurum (dagens Asker) og Horten (frem til sammenslåing med Borre i 1988).

Borre kommune innbefattet byene: Borre (mistet bystatus etter navneendring i 2002), Horten og Åsgårdstrand. Og tettstedene: Borre, Horten, Nykirke, Skoppum og Åsgårdstrand. Samt også øyene: Bastøy, Løvøya, Mellomøya, Vealøs og Østøya.

Kommunehistorie

 2. desember 1837: Borre formannskapsdistrikt ble opprettet.
 1. januar 1858: Horten, som var en del av Karljohansvern-området og Horten Gård, ble skilt ut fra Borre formannskapsdistrikt som Horten ladested. Senere som Horten bykommune (kjøpstad) i 1907. Borre hadde da 2 954 innbyggere og Horten hadde 4 636 innbyggere.
 1. august 1921: en del av Borre med 287 innbyggere ble overført til Horten.
 1. juli 1951: en ny del med 308 innbyggere ble overført til kommunen.
 1. januar 1965: Borre og Åsgårdstrand kommuner samt en del av Sem (Stang, 126 innb) ble slått sammen til én kommune med navnet Borre.
 1. januar 1986: gnr 30 bnr 284-293 (Skavli øst) med 22 innbyggere i Borre ble overført til Horten.
 15. desember 1986 besluttet staten og den daværende regjeringen å slå sammen herredskommunen Borre kommune sammen med bykommunen Horten kommune til nye bykommunen Borre, som trådte kraft 1. januar 1988. Borre hadde på dette tidspunktet kun 9 098 innbyggere og var klart den minste, mens Horten hadde 12 994 innbyggere. Borre fikk også da bystatus samt byvåpenet til Horten som sitt egen kommune og byvåpen. 
 1. juni 2002: etter folkeavstemning og regjeringsgodkjennelse ble kommunens navn endret til Horten kommune, og Borre mistet sin bystatus.

Ordførere i Borre
 Liste over ordførere i Borre

Referanser

Eksterne lenker 
 Historiske arkiver etter Borre kommune på Arkivportalen

Om Borre bystatus på Gjengangeren

Tidligere kommuner i Vestfold
Kommuner opphørt i 2002
Norske kommuner etablert i 1838
Okkupasjonshistoriske samlinger i Norge

Okkupasjonshistoriske samlinger i Norge omfatter spesialmuseer og samlinger som dokumenterer og formidler sivile og militærhistoriske forhold under den tyske okkupasjonen av Norge under andre verdenskrig. Det største militærmuseet er Forsvarsmuseet på Akershus festning i Oslo. Det er hovedmuseum for Forsvarets andre museer, blant annet Norges Hjemmefrontmuseum, landets ledende institusjon for okkupasjonshistorie. I tillegg har mange museer egne gjenstandssamlinger, arkiver og utstillinger som forteller den regionale og lokale historien om krigen.

Oversikten viser hjemmefrontmuseer og krigshistoriske samlinger som har hovedfokus på okkupasjonen av Norge fra 9. april 1940 til 8. mai 1945.

Troms og Finnmark

 Gjenreisningsmuseet for Finnmark og Nord-Troms, Hammerfest
 Tirpitz Museum, Alta
 Krigshistorisk landskap – Felttoget Narvik 1940
 Grenselandmuseet i Kirkenes
 Partisanmuseet i Kiberg, del av Varanger museum
 Troms Forsvarsmuseum, Setermoen, Bardu

Nordland

 Lofoten Krigsminnemuseum, Svolvær
 Narvik Krigsmuseum i Narviksenteret
 Bodø Krigshistoriske Museum
 Luftforsvarsmuseet, Bodø

Trøndelag

 Falstadsenteret
 Austrått Fort - Fosen krigshistoriske samlinger, Ørland
 Skatval Krigshistoriske Museum, Stjørdal
 Justismuseets krigsrom, Trondheim
 Rustkammerets hjemmefrontavdeling, Trondheim

Møre og Romsdal
 Ergan kystfort, Bud kystmuseum

Vestland

 Bergenhus Festningsmuseum, Bergen
 Nordsjøfartmuseet, Telavåg
 Bjørn West museet, Matre, Masfjorden
 Måløyraidsenteret i Måløy i Kinn kommune

Rogaland

 Arquebus krigshistorisk museum, Tysvær
 Rogaland Krigshistoriske Museum, Sola

Agder
 Arkivet, Kristiansand
 Kristiansand kanonmuseum, Møvik fort
 Norsk krigsseilermuseum (DS «Hestmanden»), museumsskip og krigsseilermonument i Kristiansand

Vestfold og Telemark
 Marinemuseet, Horten
 Færder militærhistoriske museum, Torås fort, Tjøme
 Forsvarsmuseet i Vinje, Åmot

Viken
 Norges hjemmefrontmuseum, Akershus festning i Oslo
 Forsvarsmuseet, Akershus festning i Oslo
 Rakkestad hjemmefrontmuseum
 Eidsvoll okkupasjonsmuseum, Hammerstad 
 Hjemmestyrkemuseet distrikt 14.2, Norderhov gamle prestegård på Hønefoss
 Grenselosmuseet, Eidsskog
 Ole J. Kjærbus Krigshistoriske samlinger, Hobøl i Tomter
 Senter for studier av Holocaust og livssynsminoriteter, Oslo
 Institutt for Norsk Okkupasjonshistorie, nettarkiv om blant annet Nasjonal Samling
 Oscarsborgs museer, Drøbaksundet
 Grinimuseet, Eiksmarka, Bærum

Midt-Norge
 Moelv krigshistorisk senter (Regionalt Krigshistorisk Formidlingssenter i Moelv)
 Sollia Krigshistoriske Museum (Sollia krigshistoriske samling), Stor-Elvdal
 Gudbrandsdal Krigsminnesamling, Kvam

Se også
 Forsvarets museer
 Krigsminner
 Hjemmefronten
 Under krigen - Kuben i Arendal

Referanser

Museer i Norge
Militærmuseer
Norge under andre verdenskrig
Krigshistorie
Kulturminner i Norge fra andre verdenskrig
Mokki Eyewear

Mokki Eyewear er en norsk brilleprodusent med hovedkontor i Oslo. Selskapet ble opprettet i 1987 med import av solbriller og i 2003 startet selskapet opp merket Mokki Eyewear. I dag er blant annet Vitusapotek en av de største forhandlerne med utsalg i både 200 butikker landet rundt og på nett.

Mokki Click & Change 
I 2019 ble det norsk-utviklede konseptet Mokki Click & Change lansert, og i 2020 vant selskapet både prisen German Design Award og Oslo Prestige Award. Solbrille-systemet er bygget opp av klikkbare deler, slik at det skal være lett å bygge en brille for enhver aktivitet eller miljø.

Referanser 

Norske industriselskaper
Etableringer i 1987
Styrax americanus

Styrax americanus er en løvfellende busk eller lite tre i styraksfamilien.

Den har ei vid krone og blir 3–5 m høy. Stammene kan ha en diameter på opptil 7,5 cm. Barken på stammen er glatt og mørkegrå til brun, men kvistene kan være grønne, grå eller rødbrune. Unge kvister er hårete, men blir glatte. Bladene sitter spredt og er elliptiske til eggformede, 1,2–10 cm lange og 0,6–5,7 cm brede. De er helrandede eller fintannede, glatte på oversiden og hårete under.

Busken blomster i mars–juni med duftende, hvite blomster som sitter enkeltvis eller 2–5 sammen. Det er 5 kronblad, og den hvite griffelen stikker ut forbi de 10 pollenbærerne. Frukten er en rund, 7–9 mm stor kapsel med som regel 1 frø, mer sjelden 2–3 frø. Den er moden i juni–oktober.

Styrax americanus vokser på fuktig, sur jord i skog, sumper og langs bekker, ofte sammen med sumpsypress og Nyssa. Den er utbredt i det sørøstlige USA på kystslettene fra Virginia sørover til Florida og vestover til Louisiana og østlige Texas. Arten finnes også i Mississippi- og Ohio-dalene nordover til sørlige Missouri, sørlige Illinois, Indiana og sørlige Ohio.

Åmene til prometeusspinner (Callosamia promethea) kan leve på Styrax americanus.

Kilder

Eksterne lenker 
 

Styraksfamilien
Sommer-Militærlekene 2019

Sommer-Militærlekene 2019 (militærlekene) ble arrangert i Wuhan i Kina i 2019.

Medaljetabell

Kilde:

Referanser 

Militærlekene
Internasjonale mesterskap i Kina
Internasjonale mesterskap i 2019
Sport i Kina i 2019
Multisportkonkurranser i 2019
Wuhan
Marion Godager Tveter

Marion Godager Tveter (født 1979 på Hamar, oppvokst i Ringsaker) er politiker for Miljøpartiet De Grønne.

Hun har en mastergrad i diplomatistudier fra Leicester University og har studert statsvitenskap og internasjonal politikk ved UiO og NTNU.

Marion Godager Tveter har vært aktiv i organisasjoner som SAIH, ISFiT og Operasjon Dagsverk, og har jobbet med internasjonalt samarbeid i Norad, Politidirektoratet, Redd Barna, Røde Kors og Landsrådet for Norges barne- og ungdomsorganisasjoner (LNU). Hun er for tiden programsjef i Helsingforskomiteen (2019–).

Politiske verv 
Marion Godager Tveter ble med i Miljøpartiet De Grønne i 2013. Hun var med på å starte bydelslaget i Østensjø i Oslo samme år, og var lokallagsleder der. Hun overtok Lan Marie Nguyen Bergs faste plass i Oslo bystyre i perioden 2015–2019 da Berg ble byråd, og satt der som fraksjonsleder i samferdsels- og miljøkomiteen etter en kort periode i helse- og omsorgskomiteen.

Godager Tveter har jobbet som politisk rådgiver på Stortinget for Rasmus Hansson (2016–2017) og for Une Bastholm (2017). Hun var møtende vara i De Grønnes sentralstyre 2015–2016, og satt i programkomiteen for stortingsprogrammet 2021–2025.

I 1995–1998 var hun aktiv i Hedmarken KrFU.

Referanser 

MDG-politikere
Adolf Klügmann

Johann Adolf Klügmann (født 12. mai 1837 i Lübeck, død 27. november 1880 i Roma) var en tysk klassisk arkeolog og numismatiker.

Klügmann studerte først hos Otto Jahn ved universitetet i Bonn, seinere i Berlin og Göttingen. Han oppholdt seg på grunn av sin svake helse fra 1861 for det meste i Roma. 

Fra 1873 arbeidet han uten betaling som bibliotekar ved Deutsches Archäologisches Institut. I 1878 overtok han dessuten bearbeidingen Etruskische Spiegel som var et prosjekt påbegynt av Eduard Gerhard. Prosjektet ble etter Klügmanns død fullført av Gustav Körte. 

Etter at Klügmann døde overtok Wolfgang Helbig som bibliotekar, noe som medførte en betydelig kvalitetssenkning. Ved siden av Etruskische Spiegel forsket Klügmann på romerske mynter, antikk mytologi, og da spesielt spesielt amasonfortellinger og gresk vasemaleri.

Bibliografi 
 Die Amazonen in der attischen Literatur und Kunst. Eine archaeologische Abhandlung, 1875
 Etruskische Spiegel. bind 5, Reimer, Berlin 1897 (nytrykk: de Gruyter, Berlin 1974)

Referanser

Litteratur 
 Johann Adolf Klügmann. i: Biographisches Jahrbuch für Alterthumskunde. Jg. 3, 1880, , S. 82–85, (Digitalisat).
 Lothar Wickert: Beiträge zur Geschichte des Deutschen Archäologischen Instituts 1879 bis 1929 (= Das Deutsche Archäologische Institut. 2). von Zabern, Mainz 1979, ISBN 3-8053-0395-5, S. 113, 182.

Tyske arkeologer
Klassiske arkeologer
Tyske numismatikere
Personer fra Lübeck
Rheinische Friedrich-Wilhelms-Universität
Georg-August-Universität Göttingen
Sørasiatiske leker 1995

Sørasiatiske leker 1995 (sørasiatiske leker) ble arrangert i Madras i India i 1995.

Medaljetabell

Referanser 

Sørasiatiske leker
Internasjonale mesterskap i India
Internasjonale mesterskap i 1995
Sport i India i 1995
Multisportkonkurranser i 1995
Chennai
Sentralasiatiske leker 1995

Sentralasiatiske leker 1995 (sentralasiatiske leker) ble arrangert i Tasjkent i Usbekistan i 1995.

Medaljetabell

Referanser 

Sentralasiatiske leker
Internasjonale mesterskap i Usbekistan
Internasjonale mesterskap i 1995
Sport i Usbekistan i 1995
Multisportkonkurranser i 1995
Tasjkent
Daniel Maldini

Daniel Maldini (født 11. oktober 2001) er en italiensk fotballspiller som spiller for , på lån fra AC Milan.

Referanser

Eksterne lenker 
 

Italienske fotballspillere
Fotballspillere for AC Milan
Fotballspillere for Spezia Calcio
Magyarab

Magyarab-ene  er et folkeslag som bor langs Nilen i Egypt og Sudan. De har ungarsk (magyarisk) herkomst, sannsynligvis datert helt tilbake til 1500-tallet, da både Ungarn og Egypt var en del av det osmanske riket. Etter at Ungarn ble erobret av osmanene på slutten av 1500-tallet, tjenestegjorde de i den osmanske hæren og ble sendt til Egypt. Mange av soldatene ble værende der og blandet seg med de innfødte nubierne.

László Almásy og hans tyske kollega Hansjoachim von der Esch oppdaget så sent som i 1935 magyaraberne i Egypt.

Navnet 

Navnet "magyarab" er ikke en sammentrekning av ordene "magyar" og "arab", noe som ofte antas.  I stedet så er navnet egentlig en sammensatt av ordene "magyar" og "ab" — der "ab" på nubisk betyr "stamme". Ordet "magyarab" kan således oversettes til "stammen av magyarene". 

Den ungarske identiteten til magyarab-ene er noe som klart skiller dem fra egypterne i området.

Ordtak om magyarab-ene 
Magyarab-ene sine nabofolk –  Med forskjellige etnisiteter, har ordtak som kan si oss noe om magyarab-ene sin historie:

 Al-majāri lā jisālli fil-mesjīd. – Ungareren ber ikke i moskeen.

 Rá'sz el-mágyár zejj el-hágyár. – Ungarerens hode er hard som stein.

 El-mágyárí jilbisz burnétá. – Ungareren har hatt på.[4]

Referanser 

Folkeslag
Ungarere
Etniske grupper i Afrika
Etniske grupper i Egypt
Etniske grupper i Sudan
Heiki Valk

Heiki Valk (født 7. mai 1959 i Tartu) er en estisk arkeolog. Han er en seniorforsker og leder for arkeologisk laboratorium ved Universitetet i Tartu som har spesialisert på Estland i middelalderen. Fra 23. januar 2008, har han vært leder for Estlands vitenskapsakademi og var akademiets sekretær fra 1993 til 1996.

Valk ble uteksaminert fra Universitetet i Tartu i 1983. Han skrev en avhandling med tittelen Rural cemeteries of Southern Estonia 1225-1800 AD (2001). Han var også vitenskaplig sekretær innen arkeologi for Tartu fra 1992 til 1999.

Valk er mottaker av Presidentens pris innen folklorefeltet (1994).

Bibliografi
Kodu Lugu. 1. ja 2. osa. Koos Mart Laari ja Lauri Vahtrega.
Lõuna-Eesti talurahva matmiskombestik ja selle uskumuslikud tagamaad 13.-17/18. sajandil. Magistritöö. Tartu, 1992.
Rural cemeteries of Southern Estonia 1225-1800 AD. Doktoritöö. Visby: Gotland University College, Centre for Baltic Studies, 2001.
Siksälä : a community at the frontiers : Iron Age and Medieval. Koos Silvia Lauluga. Tallinn, Tartu, 2007.
 Strongholds and Power Centres East of the Baltic Sea in the 11th-13th centuries. [Satt sammen og redigert av Heiki Valk]. Muinasaja Teadus 24. Tartu, 2014

Referanser

Eksterne lenker 
 www.arheo.ut.ee

Estiske arkeologer
Estiske historikere
Personer fra Tartu